UZNESENIE VLÁDY SLOVENSKEJ REPUBLIKY
č. ...
z ... .......    2002

k návrhu na uzavretie Dohovoru o uľahčení prístupu k justičným orgánom v cudzine z 25. októbra 1980 

Číslo materiálu:		
Predkladateľ:	minister spravodlivosti 	
Vláda
A.	súhlasí
A.1. s uzavretím Dohovoru o uľahčení prístupu k justičným orgánom v cudzine z 25. októbra 1980 (ďalej len “dohovor”),
         A.2.  s tým, že jej dohovor nebude po podpise znovu predložený,	
         A.3. s určením orgánov Slovenskej republiky podľa článkov 3, 4 a 16 dohovoru uvedených v prílohe uznesenia;
B.	odporúča
prezidentovi Slovenskej republiky 
           B.1. splnomocniť mimoriadneho a splnomocneného veľvyslanca Slovenskej republiky v Holandskom kráľovstve na podpis zmluvy s výhradou ratifikácie ,
        B.2. ratifikovať podpísaný dohovor po vyslovení súhlasu Národnej rady Slovenskej republiky s uplatnením výhrady k ustanoveniu článku 28 ods. 1 dohovoru tohto znenia:
“Slovenská republika podľa článku 28 ods. 1 dohovoru vylučuje uplatnenie článku 1   na  osoby, ktoré nie sú štátnymi občanmi niektorého zmluvného štátu, ale majú obvyklý pobyt na území iného zmluvného štátu alebo mali v minulosti obvyklý pobyt na území Slovenskej republiky, ak medzi Slovenskou republikou a štátom, ktorého občanom je žiadateľ o právnu pomoc, nie je zaručená vzájomnosť.”;

C.	poveruje
predsedu vlády
C.1.    predložiť dohovor po jeho podpise Národnej rade Slovenskej republiky na vyslovenie súhlasu a na rozhodnutie, že ide o dohovor podľa čl. 7 ods. 5 Ústavy SR, ktorý má prednosť pred zákonom,

ministra spravodlivosti 
C.1.	odôvodniť návrh na uzavretie dohovoru v Národnej rade Slovenskej republiky;

D.	ukladá
ministrovi spravodlivosti	

         D.1. požiadať ministra zahraničných vecí, aby vykonal príslušné opatrenia spojené      s nadobudnutím platnosti dohovoru pre Slovenskú republiku,
         D.2. požiadať ministra zahraničných vecí, aby zabezpečil publikáciu dohovoru po nadobudnutí jeho platnosti pre Slovenskú republiku v Zbierke zákonov Slovenskej republiky,
        ministrovi spravodlivosti a ministrovi vnútra 
        D.3. zabezpečiť vykonávanie dohovoru po nadobudnutí jeho platnosti pre Slovenskú  republiku v rámci svojej pôsobnosti;

 Vykoná:	predseda vlády
minister spravodlivosti
minister vnútra

Na vedomie:	prezident Slovenskej republiky
	            predseda Národnej rady Slovenskej republiky 

NÁRODNÁ RADA  SLOVENSKEJ REPUBLIKY

Číslo: ..../2002

- N á v r h - 

U z n e s e n i E 
Národnej rady Slovenskej republiky
z................... 2002

k návrhu na uzavretie Dohovoru o uľahčení prístupu k justičným orgánom v cudzine z 25. októbra 1980 

	Národná rada Slovenskej republiky

          podľa čl. 86 písm.  d/ Ústavy Slovenskej republiky

          v y s l o v u j e     s ú h l a s

s Dohovorom o uľahčení prístupu k justičným orgánom v cudzine z 25. októbra 1980 s výhradou podľa jeho článku 28 ods. 1 tohto znenia:
“Slovenská republika podľa článku 28 ods. 1 dohovoru vylučuje uplatnenie článku 1 na  osoby, ktoré nie sú štátnymi občanmi niektorého zmluvného štátu, ale majú obvyklý pobyt na území iného zmluvného štátu alebo mali v minulosti obvyklý pobyt na území Slovenskej republiky, ak medzi Slovenskou republikou a štátom, ktorého občanom je žiadateľ o právnu pomoc, nie je zaručená vzájomnosť.”   

a určuje, že ide o medzinárodnú zmluvu podľa článku 7 ods. 5 Ústavy Slovenskej republiky.

Príloha uznesenia

Určenie orgánov Slovenskej republiky
podľa článkov  3, 4 a  16 Dohovoru o uľahčení prístupu k justičným orgánom v cudzine z 25. októbra 1980

I.

-	ako ústredný orgán podľa článku 3 dohovoru na prijímanie žiadostí o právnu pomoc sa určuje Ministerstvo spravodlivosti Slovenskej republiky 
-	ako odosielajúci orgán podľa článku 4 dohovoru sa určuje Ministerstvo spravodlivosti Slovenskej republiky
-	ako odosielajúci orgán podľa článku 16 sa určuje 
a)	Justičná pokladnica pri Krajskom súde Bratislava, pre žiadosti o výkon rozhodnutí o trovách konania, ak oprávneným na trovy je štát,
b)	v ostatných prípadoch Ministerstvo spravodlivosti Slovenskej republiky.

II.

Po prijatí potrebných legislatívnych opatrení:

- ako odosielajúce orgány podľa článku 4 a 16 dohovoru aj okresné súdy Slovenskej republiky, pokiaľ ide o žiadosti fyzických a právnických osôb s bydliskom v obvode súdu.